Ancient Dreams in a Modern Land

Ancient Dreams in a Modern Land (בעברית: חלומות קדומים בארץ מודרנית) הוא אלבום האולפן החמישי של הזמרת-יוצרת הוולשית מרינה.<ref name=":0"></ref> האלבום יצא לאור ב-11 ביוני 2021, על ידי חברת התקליטים אטלנטיק רקורדס.<ref name=":0" /> דיאמנדיס החלה לכתוב שירים לאלבום באוגוסט 2019, חמישה חודשים לאחר יציאת אלבום האולפן הרביעי שלה, Love + Fear. האלבום הופק על ידי דיאמנדיס, ג'ניפר דקילביו וג'יימס פלניגן. Ancient Dreams in a Modern Land הוא אלבום פופ, אלקטרופופ ודאנס-פופ, העוסק בנושאים שונים, בהם פמיניזם, התחממות עולמית, מיזוגיניה, שברון לב וגזענות. מתוך האלבום יצאו ארבעה סינגלים.

האלבום זכה לביקורות חיוביות בדרך כלל ממבקרי המוזיקה, שרבים מהם השוו אותו לאלבומיה הקודמים. מתוך האלבום יצאו ארבעה סינגלים: "Man's World", "Purge the Poison", "Ancient Dreams in a Modern Land", "Venus Fly Trap", שלכל אחד מהם יצא וידאו קליפ. האלבום הגיע למקום ה-17 במצעד האלבומים הבריטי, וכן למקום ה-92 בבילבורד 200. מהדורת הדלוקס של האלבום יצאה לאור ב-7 בינואר 2022, והכילה שלוש רצועות חדשות ושתי גרסאות דמו של שירים שהופיעו במהדורה הסטנדרטית. מתוך מהדורת הדלוקס יצא הסינגל "Happy Loner".

== רקע והכרזה ==
לאחר צאת אלבום האולפן הרביעי שלה Love + Fear בשנת 2019, יצאה מרינה לסיבוב הופעות "Love + Fear Tour", במהלכו הוציאה את המיני-אלבום Love + Fear (Acoustic), שמכיל גרסאות אקוסטיות של שירי אלבום האולפן הרביעי שלה.<ref></ref><ref></ref><ref></ref> בינואר 2020, אישרה מרינה בעמוד האינסטגרם שלה כי החלה לעבוד על אלבום אולפן חמישי.<ref name="instagram-live"></ref><ref name="NME new music interview"></ref> ב-7 בפברואר 2020 הוציאה מרינה את הסינגל "About Love", שנכלל בפסקול סרט הקומדיה הרומנטית "לכל הנערים: נ.ב. אני עדיין אוהבת אותך", משנת 2020.<ref name="Variety soundtrack review"></ref> לקראת האלבום, החלה מרינה לעבוד על המוזיקה עם אנשים שונים, וחיפשה אחר המלצות ממעריציה וחברותיה. מבין האנשים איתם שיתפה פעולה נמנים הבמאית אלכסנדרה גאווילט, הצלמת Coughs, והמפיקה ג'ניפר דקילביו.<ref name="ny-times"></ref>

מפגשי הכתיבה התקיימו בביתה של מרינה, במערב הוליווד.<ref name="ny-times"/> בלייב שאלות ותשובות שעשתה באפריל 2020, היא הצהירה כי סיימה לכתוב כ-70% מהאלבום.<ref name="instagram-live"/> ביוני 2021, אישרה דיאמנדיס בניו יורק טיימס שהיא וג'ק פטרסון, החבר בלהקת קלין בנדיט, סיימו את מערכת היחסים שלהם, לאחר כחמש וחצי שנים שהיו בזוגיות.<ref name=ny-times/><ref name="pop-star-gets-real"></ref> בניגוד לקודמו, Ancient Dreams In a Modern Land נכתב אך ורק על ידי מרינה, והיא הייתה שותפה להפקה של חמש רצועות. הרצועות "Man's World" ו-"Pandora's Box" נכתבו בין סוף 2019 לתחילת 2020, בעוד ששאר האלבום נכתב במהלך מגפת הקורונה.<ref name="billboard-freedom"></ref>

== הפקה ומילים ==
Ancient Dreams In a Modern Land תואר כאלבום פופ, אלקטרופופ ודאנס-פופ.<ref name="Gigwise album review"/><ref name="The Arts Desk album review" /> במהלך תקופת כתיבת האלבום, חשבה דיאמנדיס על מקרי התעללות בנשים ובקהילת הלהט"ב לאורך ההיסטוריה, וקיבלה השראה נוספת מציד המכשפות בסיילם.<ref name="Vogue interview 2020"></ref> שירים אחרים באלבום היא כתבה על נושאים אישיים יותר, וחלקם התמקדו בפרידה שלה.<ref name=ny-times/> האלבום עוסק בנושאים של פמיניזם, התחממות גלובלית, שנאת נשים, שברון לב וגזענות.<ref name=pop-star-gets-real/> הכתיבה באלבום הייתה יותר מפורטת ונמרצת, Love + Fear.<ref name="The Arts Desk album review" /> דיאמנדיס דיברה על השינוי, "היה חלק מסוים בבסיס המעריצים שלי שלא התחבר כל כך ל-Love + Fear, כי הוא היה אלבום הרבה יותר חלק ומבריק".<ref name="billboard-freedom"/> ניק לוין מ-NME כתב כי Ancient Dreams in a Modern Land "עשוי להיות האלבום האישי ביותר שלה".<ref name="NME album review"/>

=== שירים ===
האלבום נפתח ברצועת הכותרת שלו, שיר פופ רוק, דיסקו ואלקטרופופ עם קצב בסגנון גלאם רוק.<ref name="Mxdwn dot com single review ADiaML"></ref><ref name="NME single review ADiaML"></ref><ref name="Contactmusic dot com single review"></ref><ref name="Far Out Magazine single review"></ref><ref name="The Guardian album review"></ref> הפקתו בנויה מתופים ו"ריף גיטרה קולנועי".<ref name="Mxdwn dot com single review ADiaML" /> דניאל צ'לוסקי, כתבת ב-Stereogum, השוותה אותו לסינגל "Womanizer" של בריטני ספירס מ-2008.<ref name="Stereogum single review ADiaML"></ref> דיאמנדיס שרה את מילות הפזמון ("I am not my body, not my mind or my brain / Not my thoughts or feelings, I am not my DNA") בויברטו גבוה.<ref name="Mxdwn dot com single review ADiaML" /> "Venus Fly Trap" הוא שיר פופ בהשפעת ז'אנר הפאנק.<ref name="NME single release"></ref><ref name="Dork album review"/> הפזמון מורכב משאלה, "" (בעברית: למה להיות פרח קיר כשאתה יכול להיות צמח טורף?),<ref name="Coup de Main single review"></ref> חלק אחר בשיר בנויים ממילים אישיות יותר, "I know that money ain't important, and it don't mean you're the best / But I earned it all myself, and I'm a millionairess" (בעברית: אני יודעת שכסף לא חשוב, וזה לא אומר שאתה הכי טוב / אבל הרווחתי הכל בעצמי, ואני מיליונרית).<ref name="NME album review" />

הרצועה השלישית והסינגל המוביל של האלבום, "Man's World", תוארה כהמנון אלט פופ חלומי.<ref name="Vogue interview 2020" /><ref name="NME MW single review"></ref> בשיר, מבקרת מרינה את התנהגותם של גברים כלפי נשים ומיעוטים.<ref name="Vogue interview 2020" /><ref name="Tidal MW link"></ref> חלק מהמילים מתייחסות לאישים כמו השחקנית לשעבר מרילין מונרו וחסן אל-בולקיה, סולטאן ברוניי.<ref name="Variety best singles of the week"></ref><ref name="Vanyaland single review"></ref> מרינה מבקרת את בולקיה ומציינת את מלון בוורלי הילס שבבעלותו.<ref name="Contactmusic single review"></ref> דריק רסינגול מ-Uproxx כתב כי פזמון השיר ("Mother Nature's dying, nobody's keeping score / I don't want to live in a man's world anymore" מאשר כי "מרינה שמה את הכסף שלה איפה שהפה שלה", בהתייחס להחלטתה לעבוד עם נשים על אלבומה החמישי.<ref name="Uproxx single review"></ref>

"Purge the Poison" הוא שיר פופ ואלקטרופופ הכולל גיטרה, וכונה "מיני המנון של יום כדור הארץ" על ידי גב גינסברג מבילבורד, בשל מילותיו העוסקות בשינוי אקלים.<ref name="NME Pussy Riot version single review"></ref><ref name="The Fader single review"></ref><ref name="Billboard single review"></ref> מרינה כתבה את השיר מנקודת המבט של אמא טבע, והתייחסה לציפיות החברתיות לגבי קפיטליזם ופטריארכיה.<ref name="The Fader single review" /><ref name="V Magazine single review"></ref> בתור אמא טבע, היא פותחת את השיר, ומתייחסת לאירועים כמו מלחמות בארצות הברית, ולהשלכות של מגפת הקורונה: "Virus come, fires burn / Until human beings learn / From every disaster" (בעברית: "וירוס בא, שריפות בוערות / עד שבני האדם ילמדו / מכל אסון").<ref name="Atwood Magazine single review"></ref> מילים אחרות בשיר מתייחסות לאירועי תרבות פופולרית בלתי נשכחים, כמו גילוח ראשה של בריטני ספירס בשנת 2007, ופרשת התקיפות המיניות של הארווי ויינשטיין.<ref name="Billboard single review" /> "Highly Emotional People" היא הבלדה הראשונה של האלבום, והושוותה למוזיקה של שרה מקלכלן.<ref name="Pitchfork album review"/> בבלדה, היא שרה על הקושי של בן הזוג לבטא רגשות, נושא שעשוי להיות קשור למערכת היחסים הקודמת שלה.<ref name="people"></ref><ref name="The Line of Best Fit album review"/> "New America" נכתב בתגובה לרצח של ג'ורג' פלויד. השיר חולק נושא דומה עם "Purge the Poison", המביע ביקורת על אירועים שקרו בהיסטוריה האמריקאית.<ref name=pop-star-gets-real/><ref name="billboard-freedom"/>

הרצועה השביעית, "Pandora's Box" היא בלדת בארוק פופ, והפקתה בנויה מצ'לו וכלי מיתר.<ref name="Pitchfork album review"/> ייצוגה של פנדורה ברצועה זכה לשבחים.<ref name="The Line of Best Fit album review"/> "I Love You but I Love Me More" היא בלדת רוק הבנויה מפסנתר וגיטרה.<ref name="The Arts Desk album review"/><ref name="Under the Radar album review"/> דיאמנדיס ציינה כי זהו השיר האהוב עליה באלבום, כיוון שהוא משמש תזכורת לכך שאהבה עצמית חשובה לאחר פרידה. הרצועות התשיעית והעשירית של האלבום הן בלדות פסנתר.<ref name="Clash album review"/> "Flowers" תואר כ"שיר הפרידה העוסק בהיתלות במישהו יותר זמן ממה שמגיע לו".<ref name="Dork album review" /> האלבום נסגר עם הרצועה "Goodbye", המהווה סיום תיאטרלי שבו מרינה נפרדת מהילדה שהייתה ומאהובה לשעבר.<ref name="Dork album review"/><ref name="people"/> היא אמרה שכאשר כתבה את השיר היא "בכתה כל כך חזק שלא הצליחה להקליט את הדמו כמו שצריך".<ref name="ny-times"/>

מספר מבקרי מוזיקה ערכו השוואה בין השירים ב-Ancient Dreams in a Modern Land לבין שירים באלבומים הישנים של מרינה. באנטרטיינמנט ויקלי כינו את "Purge the Poison" "קריאה חוזרת" ל-The Family Jewels.<ref name="Entertainment Weekly single review PtP"></ref> לוין סיכמה את המסר ב-"מVenus Fly Trap" כ"להיט ציני על העצמה עצמית", בהתייחסות לאלבום האולפן השני שלה, Electra Heart.<ref name="NME album review"/> קיטון בל מווג אמרה כי מילות השיר "Man's World" דומות לאלו של "Savages" מאלבומה השלישי, Froot.<ref name="Vogue interview 2020" /> יתר על כן, דימיטרה גורדואלה ממגזין אטווד קבעה כי "Savages" הוא יצירת מופת, ושאין כמותו ב-Love + Fear, אולם "Purge the Poison" מצליח להגיע לרמה הזו.<ref name="Atwood Magazine single review"/>

== הוצאה וקידום ==
ב-14 באפריל 2021 הכריזה מרינה על שם האלבום וחשפה את רשימת הרצועות המלאה שלו. האלבום היה זמין להזמנה מראש באותו היום, ותאריך היציאה נקבע ל-11 ביוני 2021.<ref name="NME album announcement"></ref><ref name="The Line of Best Fit album announcement"></ref> הזמרת אף הכריזה על השיר "New America" שבועיים לפני יציאת האלבום, ושיתפה קטע ממנו בחשבונות המדיה החברתית שלה.<ref name="NME New America snippet review"></ref> האלבום יצא להורדה דיגיטלית וסטרימינג, ובאופן פיזי כ-CD ושלוש קלטות ייחודיות לאספנים.<ref name="Apple Music link" /> עם זאת, מספר חנויות באירופה החלו למכור את תקליטי האלבום חמישה ימים לפני תאריך ההוצאה הרשמי.<ref></ref>

גרסת הדלוקס של האלבום יצאה לאור ב-7 בינואר 2022. הגרסה לא נכנסה למצעדי האלבומים הרשמיים של בריטניה, אך הגיעה למקום ה-26 במצעד ההורדות הרשמי ב-14 בינואר 2022.<ref name="uk-download"></ref>

=== סינגלים ===
בטרם יצא האלבום, פורסמו שלושה סינגלים. הסינגל המוביל, "Man's World", יצא לאור ב-18 בנובמבר 2020, חודשיים לאחר שפרסמה מרינה קטע מהשיר "Happy Loner", שלא יצא בעבר.<ref name="The Line of Best Fit HL snippet"></ref><ref name="NME single announcement"></ref> במקור, היא תכננה להוציא את "Man's World" באפריל 2020, במקביל להופעה שלה בפסטיבל המוזיקה והאמנויות של עמק קואצ'לה, אך ביטול הפסטיבל עקב מגפת הקורונה מנע זאת.<ref name="Vogue interview 2020" /> מבחינה מסחרית, הוא נכנס למצעד ההורדות והמכירות של חברת המצעדים הרשמית, ולמצעד 40 המובילים בניו זילנד.<ref name="UK Download chart MW"></ref><ref name="UK Sales chart MW"></ref><ref name="New Zealand MW"></ref> הקליפ הנלווה לשיר בוים על ידי אלכסנדרה גאווילט, והוא בהשראת יצירותיו הנאו-קלאסיות של הצייר האנגלי ג'ון ויליאם גודוורד.<ref name="Vogue interview 2020" /> ב-2021, פורסמו רמיקסים לשיר של הלהקה Muna ומוזיקאית Empress Of בהשתתפות פבלו ויטאר.<ref name="Muna Remix Apple Music link"></ref><ref name="The Line of Best Fit Empress Of remix announcement"></ref>

ב-14 באפריל 2021, יצא "Purge the Poison" כסינגל השני, לצד ההכרזה על האלבום.<ref name="Billboard album announcement"></ref> בעבר, במאי 2020, היא פרסמה קטע מהדמו של השיר וממילותיו ברשתות החברתיות.<ref name="The Line of Best Fit single announcement"></ref> הקליפ לשיר יצא באותו היום, ובו הופיעה מרינה כאשר היא לבושה בתלבושות נוצצות וצבעוניות.<ref name="Entertainment Weekly album announcement"></ref> על מנת לקדם את הסינגל, הקימה מרינה אתר אינטרנט בשם AllMyFriendsAreWitches.com, שבו יכלו המעריצים לקבל עדכוני חדשות בנוגע לאלבום.<ref name="All My Friends Are Witches website"></ref> ב-5 במאי פורסמה גרסה חלופית של השיר, הכוללת בית חדש בביצוע האמנית נדז'דה טולוקונניקובה, החברה בלהקת פוסי ריוט.<ref name="Consequence of Sound Pussy Riot version single review"></ref> ב-11 במאי 2021, פרסמה מרינה קטע קצר מרצועת הנושא של האלבום בחשבון הטוויטר שלה, ומאוחר יותר הודיעה שהוא עתיד לצאת כסינגל השלישי של האלבום.<ref name="Mxdwn dot com single review ADiaML"/><ref name="Teaser Tweet ADiaML"></ref> הוא יצא לאור ב-19 במאי, במקביל להכרזה כי מרינה תשתתף בהופעה חיה בשם "Ancient Dreams: Live from the Desert", המתוכננת להיות משודרת ב-12–13 ביוני 2021.<ref name="Complete Music Update single release ADiaML"></ref><ref name="Coup de Main single review ADiaML"></ref>

ב-3 בדצמבר 2021, הוציאה דיאמנדיס את "Happy Loner", שיר שלא פורסם במקור, ונכלל בגרסת הדלוקס של אלבומה, שיצאה מאוחר יותר ב-7 בינואר 2022.

=== סיבוב הופעות ===

בתחילת 2020 הודיעה דיאמנדיס על סיבוב הופעות זמני, הנקרא "Inbetweenie Tour", שתוכנן להתקיים בתקופת המעבר מפרויקט אחד למשנהו. עם זאת, סיבוב ההופעות בוטל לאחר תחילת מגפת הקורונה. ב-2 בפברואר 2022, הכריזה דיאמנדיס על סיבוב ההופעות העולמי השישי שלה, ששמו "Ancient Dreams in a Modern Land Tour". במהלכו, הופיעה דיאמנדיס בארצות הברית, דרום אמריקה ואירופה.<ref name="broadway-world"></ref> סיבוב ההופעות עתיד להסתיים ב-25 במאי 2022, בתיאטרון אולימפיה בדבלין.<ref name="broadway-world"/>

== ביקורות ==

האלבום זכה לביקורות חיוביות ממבקרי המוזיקה. באתר Metacritic, קיבל האלבום ציון ממוצע של 77 מתוך 100, על סמך 9 ביקורות, מה שמצביע על "ביקורות חיוביות בדרך כלל".<ref name="MC"/> תומאס ה. גרין מ-The Arts Desk קבע כי Ancient Dreams in a Modern Land הוא אלבומה הטוב ביותר של מרינה.<ref name="The Arts Desk album review" /> הוא כינה אותו "אלבום מהנה להחריד" והיה מרוצה מכך שהמעבר האחרון שלה ללוס אנג'לס לא הביא לכיוון מוזיקלי אותו כינה "California smooth".<ref name="The Arts Desk album review" /> ג'סיקה פן מ-Clash הרגישה שהאלבום משקף את רצונה של מרינה "להרגיש מחדש את תחושת העצמי שלה", בנוסף ל-"אינסטינקט הטבעי שלה לכתיבת שירים". היא אף השוותה את השירים "Venus Fly Trap", "Man's World" ו-"I Love You but I Love Me More" לתקופת אלבומה השני, 'Electra Heart".<ref name="Clash album review" />

ויקי גריר מ-Gigwise שיבחה את האותנטיות של מרינה, ותיארה את הכתיבה שלה כ-"טפיחה בפנים בזמן שאתה רוקד". היא ציינה את השימוש המוגבר במסרים פוליטיים באלבום, אך בסופו של דבר ראתה בו מעצים ואחד מהאלבומים הטובים ביותר של השנה.<ref name="Gigwise album review"/> רד דזירי מ-The Line of Best Fit הרגיש כי Ancient Dreams in a Modern Land מורכב משני מיני אלבומים, כאשר החצי הראשון "טעון פוליטית-חברתית" והשני מורכב מ"נרטיבים אינטימיים ועדינים יותר".<ref name="The Line of Best Fit album review" /> לדברי אביגיל פירת' מ-Dork, מרינה לוקחת את עצמה יותר מדי ברצינות באלבום, בניגוד לאלבומים קודמים כמו The Family Jewels ו-Electra Heart. עם זאת, היא ציינה לחיוב את הבלדות של האלבום ("Highly Emotional People" ו-"Flowers").<ref name="Dork album review" />

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! בריטניה (BPI)
| זהב
| 400,000
|-
! פולין (ZPAV)
| זהב
| 25,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!rowspan="3" |עולם
|11 ביוני 2021
|תקליטור • הורדה דיגיטלית • הזרמת מוזיקה • קלטת שמע
|סטנדרטית
|rowspan="3" |אטלנטיק
|<ref name="Apple Music link">References regarding the release of Ancient Dreams in a Modern Land by Marina on Apple Music:
* 
* 
* 
* 
* </ref>
|-
|7 בינואר 2022
|הורדה דיגיטלית • סטרימינג
|דלוקס
|<ref></ref><ref name="This week's new releases"></ref>
|-
|25 בפברואר 2022
|אריך-נגן
|סטנדרטית
|<ref></ref>
|}

== קישורים חיצוניים ==

==הערות שוליים==

קטגוריה:אלבומי מרינה דיאמנדיס
קטגוריה:אלבומים באנגלית
קטגוריה:אלבומי חברת אטלנטיק רקורדס